
REFERAT DE APROBARE 
la proiectul de hotărâre privind stabilirea impozitelor și taxelor locale aplicabile în anul fiscal 2026

La stabilirea nivelurilor impozitelor şi taxelor locale şi a altor sume care se fac venit la bugetul local pentru anul 2026, s-au avut în vedere urmatoarele prevederi legale: 
Constituţia României, care la art. 56, alin. (1) prevede: ,,Cetaţenii au obligaţia să contribuie, prin impozite şi prin taxe, la cheltuielile publice.” 
Prevederile art. 9 din Cartea europeană a autonomiei locale, adoptată la Strasbourg la 15 octombrie 1985 si ratificată prin Legea nr.199/1997, la pct. (3) stipulează: ,,Cel putin o parte din resursele financiare ale autoritaţilor administraţiei publice locale trebuie sa provină din taxele şi impozitele locale, al caror nivel acestea au competenţa să îl stabilească in limitele legale.”;
Consiliul Local adoptă hotărâri privind stabilirea de impozite şi taxe locale în limitele şi în condiţiile prevederilor legale, având în vedere prerogativele pe care le are în domeniul stabilirii impozitelor şi taxelor locale ce vor fi aplicate începând cu data de întâi ianuarie a anului următor prevăzute la art. 129 alin.4 lit.c din OG 57/2019 a privind Codul administrative, cu modificările și completările ulterioare coroborat cu prevederile Legii nr. 227/2015, privind Codul Fiscal, cu modificările şi completările ulterioare. 
Prevederile Legii nr. 227/2015 privind Codul Fiscal, cu modificările şi completările ulterioare, includ şi reglementări referitoare la impozitele şi taxele locale, stabilesc cadrul legal, precizează contribuabilii care trebuie să plătească aceste impozite şi taxe, precum şi modul de calcul şi de plată a acestora. În materie fiscală, dispoziţiile Codului Fiscal prevalează asupra oricăror prevederi din alte acte normative, el precizând foarte explicit impozitele şi taxele care se constituie în venituri ale bugetului local, urmând ca utilizarea acestora să aibă loc în condiţiile reglementărilor specific.
Prin Legea nr. 239 din 2025  privind stabilirea unor măsuri de redresare și eficientizare a resurselor publice și pentru modificarea și completarea unor acte normative a fost modificată Legea nr.227/2015 privind Codul fiscal și au fost stabilite noi valori de impozitare atât pentru clădiri, pentru unele categorii de  terenuri și au fost eliminate unele  facilități fiscale pentru unii contribuabili. Deasemeni au fost stabilite taxe mai mari de proprietate pentru cele mai poluante autovehicule.
	
	


   Potrivit art. XII pct 27,  pct.30 și pct.33 din Legea nr. prin  Legea nr .239 din 2025  privind stabilirea unor măsuri de redresare și eficientizare a resurselor publice și pentru modificarea și completarea unor acte normative, cotele de impozitare pe clădirile rezidenţiale aflate în proprietatea persoanelor fizice și pe clădirile nerezidenţiale aflate în proprietatea persoanelor fizice  nu pot fi mai mici decât cotele stabilite pentru anul 2025.
Potrivit Legii nr. 227/2015 privind Codul fiscal, cu modificările şi completările ulterioare, pentru anul 2025, executivul propune şi acordarea unor facilităţi fiscale, respectiv acordarea unei bonificaţii de 10% pentru plata cu anticipaţie a impozitului pe cladiri, a impozitului pe teren şi impozitului pe mijloace de transport datorate pentru întregul an de către persoanele fizice şi juridice, până la data de 31 martie a anului fiscal. 
 Impozitul/taxa pe clădiri, impozitul/taxa pe teren şi impozitul pe mijloace de transport sunt creanţe fiscale anuale, care se plătesc în două rate egale, până la 31 martie şi  respectiv, 30 septembrie.
[bookmark: _Hlk217465065]Ordonanța de urgență nr.78/17.12.2025 stabilește  la pct 5 modificarea Legii nr.227/2015 privind Codul fiscal  art. 491  astfel: ,, (1)  Pentru anul fiscal 2026, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, cu excepţia impozitului pe clădiri calculat potrivit art. 457, a impozitului pe teren calculat potrivit art. 465 alin. (4) şi (7), şi a impozitului pe mijloacele de transport calculat potrivit art. 470 alin. (2) şi (31), sumele respective sunt cele corespunzătoare indexării anuale, efectuate de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor şi Ministerului Dezvoltării, Lucrărilor Publice şi Administraţiei. Dacă în cursul anului 2025 nu s-a efectuat indexarea, prin hotărâre a consiliului local/hotărâre a Consiliului General al Municipiului Bucureşti, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate anual.
(2) Prin excepţie de la prevederile alin. (1), sumele prevăzute în tabelele prevăzute la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb al monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor şi Ministerului Dezvoltării, Lucrărilor Publice şi Administraţiei.
(3) Sumele indexate conform alin. (2) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.
(4) Hotărârea consiliului local/Consiliului General al Municipiului Bucureşti se adoptă până la data de 31 decembrie 2025 pentru anul 2026.» 
Rata inflației pentru anul 2024, comunicată pe site-urile oficiale ale Istitutului Național de Statistică și Ministerul Dezvoltării, Lucrărilor Publice și Administrației, prin Comunicatul de presă nr.10/14.01.2025 este de 5,6%, acest indice urmând a fi utilizat pentru indexarea impozitelor și taxelor locale aferent anului 2026, cu excepţia impozitului pe clădiri calculat potrivit art. 457, a impozitului pe teren calculat potrivit art. 465 alin. (4) şi (7), şi a impozitului pe mijloacele de transport calculat potrivit art. 470 alin. (2) şi (31),
[bookmark: _Hlk217034276]Prin adresa nr.11711 din 09.12.2025 Asociația de Dezvoltare Intercomunitară de Gestionare  a Deșeurilor în Județul Suceava ne-a comunicat taxele/tarifele distincte pentru gestionarea deșeurilor și a taxelor de salubrizare pentru activitățile componente ale serviciului de salubrizare efectuat de Asocierea SC Diasil Service SRL, SC Ritmic SRL prin lider Sc SC Diasil Service SRL taxa care a rezultat pentru utilizatorii casnici în sumă de 13,51 lei/persoană/lună/cu TVA. Propunen stabilirea taxei de salubrizare la 10/ lei/persoană/lună/cu TVA deoarece taxa la operatorul de salubrizare se plătește pe tonă/deșeruri , iar la nivel de comună se încasează pe persoană/lună și în urma analizelor efectuate asupra sumelor achitate către Asocierea SC Diasil Service SRL, SC Ritmic SRL prin lider Sc SC Diasil Service SRL am constatat că prin încasarea taxei propuse pentru consumatorii casnici se acoperă întreaga suma necesară pentru asigurarea serviciului de salubrizare.
Art. 4892 din Legea nr.227/2015 privind Codul fiscal, cu modificările aduse prin  Ordonanța de Urgemță nr.78 din 17.12.2025 prevede că,, (1) Cotele şi nivelurile impozitelor şi taxelor locale se stabilesc pentru anul 2026 prin hotărâre a consiliului local, adoptată până la data de 31 decembrie 2025. La nivelul municipiului Bucureşti, această atribuţie revine Consiliului General al Municipiului Bucureşti.
(2) Ordonatorii principali de credite ai bugetelor locale au obligaţia de a comunica direcţiilor generale regionale ale finanţelor publice/administraţiilor judeţene ale finanţelor publice hotărârea consiliului local/Consiliului General al Municipiului Bucureşti, în termen de 3 zile lucrătoare de la data adoptării.
(3) În cazul nerespectării prevederilor alin. (2), directorii direcţiilor generale regionale ale finanţelor publice/şefii administraţiilor judeţene ale finanţelor publice sistează alimentarea atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrarea bugetelor locale, cu excepţia plăţilor pentru achitarea drepturilor salariale şi a contribuţiilor aferente, inclusiv a drepturilor cuvenite asistenţilor personali ai persoanelor cu handicap grav, precum şi a indemnizaţiilor lunare ale persoanelor cu handicap grav şi a plăţilor privind finanţarea sistemului de protecţie socială, după caz, atunci când nu pot fi asigurate din venituri proprii. Alocarea şi utilizarea cotelor defalcate din impozitul pe venit şi a sumelor defalcate din unele venituri ale bugetului de stat pentru echilibrarea bugetelor locale, care au fost sistate în condiţiile altor acte normative, se menţin.
(4) Alimentarea cu cote defalcate din impozitul pe venit şi sume defalcate din unele venituri ale bugetului de stat pentru echilibrarea bugetelor locale se reia la data la care autorităţile administraţiei publice locale fac dovada aprobării hotărârii consiliului local/Consiliului General al Municipiului Bucureşti pentru anul fiscal 2026." 
Faţă de cele menţionate mai sus, vă propun spre analiză şi aprobare proiectul de hotărâre privind impozitele şi taxele locale aplicabile în anul fiscal 2026.



                                                                                PRIMAR,
Ion VASILIU 






























